Държавен вестник, бр. 4, 2016 г., стр. 111

БРОЙ  4	
Д Ъ Р Ж А В Е Н  В Е С Т Н И К 	
СТР.  111  
2. прекратяване на договорните правоот-
ношения.
(4) В общите условия или в договора с 
клиента се включват и условията за прехвър-
ляне на клиентските финансови инструменти 
в депозитарна институция в съответствие с 
правилата на депозитарната институция по под-
сметка на клиента при друго лице, посочено от 
клиента предварително или след прекратяване 
на договорните правоотношения, в определен 
в общите условия или в договора срок, или 
по лична сметка на клиента, включително 
чрез откриване на нова сметка.“
§ 8. В чл. 24 се правят следните изменения 
и допълнения:
1. Алинея 2 се изменя така:
„(2) Клиентът, съответно неговият пред-
ставител, подписва договора по ал. 1 в при-
съствието на лице по чл. 39, ал. 1 и/или ал. 2, 
след като бъде проверена самоличността на 
клиента или представителя му, освен ако до-
говорът не се сключва по реда на Закона за 
електронния документ и електронния подпис 
(ЗЕДЕП).“
2. Създава се нова ал. 3:
„(3) Проверката на самоличността на 
клиента при сключване на договор чрез раз-
мяна на електронни изявления, подписани с 
електронен подпис, се извършва по реда на 
чл. 26а.“
3. Алинея 5 след се изменя така:
„(5) Инвестиционният посредник съхра-
нява в архива копие от документа за само-
личност на клиента, заверено от клиента и 
от лицето по чл. 39, ал. 1 и/или ал. 2, което 
сключва договора за инвестиционния по-
средник. Когато договорът се сключва чрез 
представител, инвестиционният посредник 
съхранява в архива копие от документа за 
самоличност на клиента и заверено по реда 
на предходното изречение копие от документа 
за самоличност на представителя. Заверката 
се извършва с полагане на надпис „Вярно с 
оригинала“, дата и подпис на лицето, което 
извършва заверката.“
4. В алинея 6 думите „ако има такива“ се 
заменят с „приети от клиента“.
§ 9. В чл. 25, ал. 2 думите „задържа за“ се 
заменят със „съхранява в“, а „задържа копие“ 
се заменят със „съхранява копие“.
§ 10. В чл. 26 след думите „Закона за 
комисията за финансов надзор“ се допълва 
абревиатурата „(ЗКФН)“.
§ 11. Член 26а се изменя така:
„Чл. 26а. (1) Договорът по чл. 24, ал. 1 
може да бъде сключен от разстояние чрез 
размяна на електронни изявления, подписани 
с електронен подпис съгласно чл. 13 ЗЕДЕП.
(2) В случаите по ал. 1 инвестиционният 
посредник проверява самоличността на кли-
ента, съответно на неговия представител, чрез 
предоставени по реда на ал. 1: 
1. копие от документ за самоличност, а за 
клиенти – юридически лица – и копие от до-
кументи за търговска регистрация, съдържащи 
данни за учредяването и представителството; и
2. документ, включително съдържащ данни 
от кредитна и/или дебитна карта, издаден от 
кредитна институция, отговаряща на изисква-
нията на ал. 8, и/или документ, удостоверяващ 
начисляване или плащане на комунална услу-
га; от документите по предходното изречение 
трябва да е виден титулярят на сметката, 
съответно партидата. 
(3) Когато договорът по ал. 1 е сключен 
чрез квалифициран електронен подпис, ал. 2, 
т. 2 може да не се прилага.
(4) С оглед удостоверяване на самоличнос-
тта на клиента инвестиционният посредник 
може да изиска и допълнителни данни и/
или документи. Инвестиционният посредник 
отговаря за надлежната идентификация на 
клиента и полага всички разумни действия за 
установяване на самоличността на клиента.
(5) Лицето по чл. 39, ал. 1 и/или ал. 2 
проверява дали са спазени изискванията по 
ал. 1 – 3.
(6) Инвестиционният посредник съхранява 
цялата документация и информация, свързана 
с електронното изявление по реда на чл. 74.
(7) Предоставянето на цялата необходима 
информация от клиента съобразно тази на-
редба, както и предоставянето на информация 
от клиента, необходима за извършването на 
оценка за подходяща услуга, може да бъде 
направено чрез електронно изявление, подпи-
сано от клиента с електронен подпис.
(8) Документът по ал. 2, т. 2 трябва да е 
издаден от кредитна институция, получила 
лиценз в държава – членка на Европейския 
съюз, или страна по Споразумението за 
Европейско икономическо пространство. 
Кредитната институция, издала докумен-
та по ал. 2, може да е със седалище и от 
държава – членка на Групата за финансово 
действие срещу изпирането на пари (FATF), 
на Азиатско-тихоокеанската група срещу 
изпирането на пари (APG), на Евразийска-
та група за борба с изпирането на пари и 
финансирането на тероризма (EAG) или на 
Комитета от експерти по оценка на мерките 
срещу изпирането на пари (MONEYVAL) към 
Съвета на Европа. 
(9) Когато договорът не е сключен чрез 
използване на квалифициран електронен 
подпис, преводите на парични средства във 
връзка с получаване и предоставяне на инвес-
тиционни и допълнителни услуги на клиента 
по сключен договор съгласно ал. 1 се правят 
само от и към платежна сметка, водена от 
кредитна институция по ал. 8, по която кли-
ентът е титуляр.
(10) Не се допуска сключване на договор 
по реда на този член чрез пълномощник.“